
	[bookmark: _Hlk3794981]SANTRAUKA



	Biržų rajono savivaldybės Kontrolės ir audito tarnybos (toliau – Kontrolės ir audito tarnyba) 2021 metų veiklos ataskaita (toliau – Ataskaita) parengta vykdant Lietuvos Respublikos vietos savivaldos įstatymo 27 straipsnio 9 dalies 15 punktą, skirta Biržų rajono savivaldybės tarybai, kuriai esame atskaitingi, ir rajono gyventojams pristatyti per metus nuveiktus darbus. Nuolatinis mūsų siekis – profesionaliai ir objektyviai įvertinti, ar teisėtai, efektyviai, ekonomiškai, rezultatyviai valdomas bei naudojamas Savivaldybės turtas ir patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai bei pateikti objektyvią informaciją Savivaldybės tarybai ir visuomenei. Viena svarbiausių mūsų veiklos užduočių yra skatinti viešojo sektoriaus atskaitingumą, į rezultatus ir žmonių poreikius orientuotą valdymą, finansų bei turto valdymo ir kontrolės sistemų pažangą. 
[bookmark: _Hlk508120692]	Įgyvendindami 2021 m. Kontrolės ir audito tarnybos veiklos planą, 2021 metais atlikome tris finansinius (teisėtumo) auditus ir du veiklos auditus. Užbaigę auditus, surašėme audito ataskaitas ir pateikėme audituotiems subjektams, Savivaldybės tarybai, Savivaldybės merui ir Administracijos direktoriui. 
Savivaldybės tarybai pateikėme audito išvadą dėl Biržų rajono savivaldybės 2020 m. konsoliduotųjų finansinių ataskaitų rinkinio, savivaldybės biudžeto vykdymo ir turto naudojimo, Biržų kultūros centro ir Biržų ,,Saulės“ gimnazijos finansinio (teisėtumo) audito išvadas. Pateikėme išvadas dėl Biržų rajono savivaldybės galimybės imti ilgalaikę paskolą investicijų projektams finansuoti bei dėl Biržų rajono savivaldybės galimybės suteikti garantiją UAB Biržų autobusų parkui. 
2021 metais Savivaldybės administracijai ir kitoms audituotoms įstaigoms pateikėme 101  rekomendaciją, ką reiktų keisti, kad netinkamos veiklos atvejai būtų ištaisyti ir nesikartotų. Rekomendacijų įgyvendinimas parodo audituotos įstaigos vadovo požiūrį ir siekį efektyvinti, tobulinti veiklą. Šiuo metu  stebime 65 rekomendacijų, pateiktų 2016–2021 metais, įgyvendinimą, iš jų: iš dalies įgyvendinta – 1, įgyvendinama, kurių terminas pratęstas – 33, įgyvendinama – 29, neįgyvendinta – 2.
Siekdami didesnio ir greitesnio audito poveikio, didiname mūsų veiklos atvirumą visuomenei, rezultatų sklaidą. Visas audito ataskaitas ir išvadas paskelbėme Savivaldybės interneto svetainėje www.birzai.lt. Už Kontrolės ir audito tarnybos veiklą atsiskaitome Savivaldybės tarybai, Kontrolės komitetui, bendradarbiaujame su Meru, Savivaldybės administracija, Valstybės kontrole, Savivaldybių kontrolierių asociacija, kolegomis, atliekančiais viešojo sektoriaus auditą, kitais viešojo sektoriaus subjektais. 2021 metais su partneriais bendruose renginiuose, kurie dažniausiai vyko nuotoliniu būdu, ieškojome būdų, kaip didinti audito poveikį, kėlėme kvalifikaciją, tvarkėme įstaigos reikalus, Savivaldybės tarybai pateikėme Kontrolės ir audito tarnybos 2020 metų veiklos ataskaitą, parengėme ir, suderinę su Savivaldybės tarybos Kontrolės komitetu, patvirtinome 2022 metų veiklos planą.
Bendravimas, bendradarbiavimas,  kvalifikacijos tobulinimas, dalijimasis patirtimi su kitų savivaldybių kolegomis, Valstybės kontrolės specialistais, darbas su naujomis metodikomis – tai tos veiklos erdvės, kur nuolat tobulėjame, kaupiame patirtį, žinias ir visa  tai pritaikome kasdienėje veikloje. Priimame rajono gyventojus, išklausome jų nuomonę, tiriame skundus, prašymus, dalyvaujame posėdžiuose, pasitarimuose ir pasisakome savo kompetencijos klausimais. 
Vadovaujantis Vietos savivaldos įstatymo 27 straipsnio 9 dalies 15 punktu, Kontrolės ir audito tarnybos ataskaita (toliau – Ataskaita) skelbiama Biržų rajono savivaldybės interneto svetainėje www.birzai.lt. 

	[bookmark: _Hlk3795614]BENDROSIOS NUOSTATOS



Kontrolės ir audito tarnyba – Savivaldybės tarybai atskaitinga biudžetinė įstaiga, prižiūrinti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.
Kontrolės ir audito tarnybos kompetenciją apibrėžia Lietuvos Respublikos vietos savivaldos įstatymas, Kontrolės ir audito tarnybos nuostatai  ir kiti teisės aktai.
Kontrolės ir audito tarnyba – biudžetinė įstaiga, 1997 metais įregistruota Juridinių asmenų registre,  turinti savo antspaudą su pavadinimu ir Savivaldybės herbu ir atliekanti jai įstatymais priskirtas viešojo administravimo funkcijas.  Kontrolės ir audito tarnybai nuo 2016 rugpjūčio 26 d. vadovauja Savivaldybės kontrolierė Žaneta Eriksonienė.
Kontrolės ir audito tarnybos 2021 metų veiklos ataskaita parengta vykdant Lietuvos Respublikos vietos savivaldos įstatymą, Biržų rajono savivaldybės tarybos veiklos reglamentą, Kontrolės ir audito tarnybos nuostatų reikalavimus ir 2021 metų veiklos planą.
Kontrolės ir audito tarnyba siekia, kad visi Savivaldybės viešojo administravimo subjektai laikytųsi įstatymų, tinkamo ir efektyvaus Savivaldybės biudžeto lėšų ir turto naudojimo, kad būtų tobulinama Savivaldybės sektoriaus finansų valdymo sistema. 
Kontrolės ir audito tarnybos veiklos ataskaita yra skirta Biržų rajono savivaldybės (toliau – Savivaldybė) tarybai, kuriai Kontrolės ir audito tarnyba yra atskaitinga, audituojamiems subjektams ir Savivaldybės bendruomenei. Šia ataskaita siekiama supažindinti su Kontrolės ir audito tarnybos 2021 metų veikla ir jos rezultatais. Tikime, kad šioje ataskaitoje pateikta informacija bus naudinga jos vartotojams.

	[bookmark: _Hlk3795712]KONTROLĖS IR AUDITO TARNYBOS VEIKLA



	Kontrolės ir audito tarnybos veiklos tikslas – prižiūrėti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai. 
	Kontrolės ir audito tarnyba, vykdydama jai pavestas funkcijas:
	1. planuoja ir organizuoja savo veiklą;
	2. atlieka Savivaldybės administracijoje, Savivaldybės administravimo subjektuose bei Savivaldybės kontroliuojamose įmonėse planinį ir veiklos plane nenumatytą išorės finansinį ir veiklos auditą. Neplaninį auditą gali pavesti atlikti Savivaldybės taryba ir kitos institucijos įstatymų nustatyta tvarka;
	3. atlieka savivaldybės biudžeto vykdymo auditą;
	4. vertina Savivaldybės tarybai pateikto tvirtinti biudžeto vykdymo ataskaitų rinkinio duomenis;
	5. atlieka Savivaldybei nuosavybės teise priklausančio turto bei patikėjimo teise valdomo valstybės turto ataskaitų auditus;
	6. vertina Savivaldybės viešojo administravimo subjektų administracinės veiklos kokybę bei efektyvumą, vidaus kontrolės ir vidaus audito sistemos patikimumą ir teikia rekomendacijas jai gerinti;
	7. audituoja Savivaldybės turto ir biudžeto lėšų naudojimą visose, nepaisant jų statuso, įstaigose bei organizacijose, kurioms perduotas tas turtas ar skirtos lėšos;
	8. atlieka auditus ir vertinimus dėl naudojimosi banko kreditais, paskolų ėmimo, laidavimo, garantijų suteikimo, ūkinės ir finansinės būklės ir kitais norminiuose aktuose nurodytais atvejais;
	9. rengia ir teikia merui, Savivaldybės vykdomajai institucijai, audituotų subjektų vadovams ataskaitas, išvadas ir sprendimus, kurie buvo priimti dėl finansinio ir veiklos audito metu nustatytų ir nepašalintų teisės aktų pažeidimų.
Kontrolės ir audito tarnyba atlieka auditus Savivaldybės administracijoje, Savivaldybės administravimo subjektuose bei Savivaldybės kontroliuojamose įmonėse. Bendras auditų tikslas – pareikšti nepriklausomą nuomonę dėl finansinių ir kitų ataskaitų tikrumo ir teisingumo. Be to, atliekant auditus, taip pat siekiama kuo anksčiau atskleisti nukrypimus nuo priimtų standartų, imtis priemonių, kurios ateityje užkirstų kelią pažeidimams arba bent sumažintų jų atsiradimo galimybę.
Kontrolės ir audito tarnyba savo veikloje vadovaujasi Lietuvos Respublikos įstatymais, Tarptautiniais audito standartais, Valstybės kontrolės parengtomis metodikomis ir kitais teisės aktais. 
Vietos savivaldos įstatymas nurodo, kad Kontrolės ir audito tarnybos veikla grindžiama nepriklausomumo, teisėtumo, viešumo, objektyvumo ir profesionalumo principais. Kontrolės ir audito tarnyba, atlikdama auditus, taip pat vadovaujasi Tarptautinių ir Nacionalinių audito standartų pritaikymo, nuomonės nepriklausomumo, viešosios atskaitomybės, audituojamo subjekto vadovybės atsakomybės, vidaus kontrolės, duomenų prieinamumo, viešųjų ir privačių interesų konflikto vengimo principais. 

	KONTROLĖS IR AUDITO TARNYBOS IŠTEKLIAI



ŽMOGIŠKIEJI IŠTEKLIAI

Kontrolės ir audito tarnybai vadovauja Savivaldybės kontrolierius. Kontrolės ir audito tarnyboje dirba du karjeros valstybės tarnautojai: Savivaldybės kontrolierius, turintis aukštąjį universitetinį ekonominį išsilavinimą ir veiklos audito magistro laipsnį, ir vyriausiasis patarėjas, turintis aukštąjį universitetinį ekonominį išsilavinimą ir veiklos audito magistro laipsnį.
Savivaldybės kontrolieriaus pareigas nuo 2016 m. rugpjūčio 26 d., laimėjusi konkursą, eina Žaneta Eriksonienė.
Nuo 2016 m. gruodžio 7 d., laimėjusi konkursą, Savivaldybės kontrolieriaus 2016 m. lapkričio 30 d. įsakymu Nr. K1-5 Kontrolės ir audito tarnyboje vyriausiojo patarėjo pareigas eina Stasė Čeponienė.
[bookmark: _Hlk3882505]
PROFESINIS TOBULĖJIMAS

	Siekdami užtikrinti audito kokybę, privalome kelti kvalifikaciją, didinti profesionalumą. Suprasdami tai, kaip ir kiekvienais metais, svarbų dėmesį skyrėme profesiniam tobulėjimui. Auditoriaus pareiga – nuolat atnaujinti savo žinias ir tobulinti įgūdžius, reikalingus profesiniams įsipareigojimams vykdyti. Turime žinoti ir laikytis priimtų audito, buhalterinės apskaitos, finansų ir turto valdymo standartų, politikos bei procedūrų. Be to, privalome gerai išmanyti teisinius ir institucinius principus bei standartus, susijusius su audituojamo subjekto veikla, finansų kontrole, išklausėme gerosios praktikos pavyzdžių, kuriuos pritaikėme praktikoje. 2021  metais išklausėme 63,5 akademines valandas mokymų. Kvalifikacijos tobulinimui išleidome 861,06 Eur Savivaldybės biudžeto lėšų. Detalesnė informacija apie kvalifikacijos tobulinimą 2021 metais pateikta Ataskaitos 1 priede.



FINANSINIAI DUOMENYS

                 Įgyvendindami pavestas funkcijas, 2021 metais panaudojome 61,5 tūkst. Eur Savivaldybės biudžeto asignavimų. Skirtus asignavimus naudojome taupiai ir atsakingai. 
Duomenys apie skirtus ir panaudotus asignavimus 2021 metais pateikti 1 lentelėje.

1 lentelė.  Kontrolės ir audito tarnybai skirtų Savivaldybės biudžeto asignavimų panaudojimas 2021 metais (tūkst. Eur)
	Asignavimų paskirtis
	Patvirtinta
	Panaudota

	Iš viso asignavimų:
	61,6
	61,5

	Iš jų: 
darbo užmokesčiui
	         
57,9
	           
57,9

	VSD įmokoms
	0,8
	0,8

	prekių ir paslaugų įsigijimo išlaidoms
	   1,9
	    1,8

	   socialinėms išmokoms (pašalpoms)
	0
	0

	   ilgalaikio materialiojo turto įsigijimui 
	1,0
	1,0




	[bookmark: _Hlk3811605]2021 METŲ VEIKLOS REZULTATAI



[bookmark: _Hlk3882604]AUDITŲ TIKSLAI IR EIGA

2021 metais atliekant auditus, kaip ir kiekvienais metais, pagrindinis dėmesys skirtas audito kokybei ir rezultatams, siekėme, kad kiekviena išvada būtų pagrįsta audito įrodymais. Vertintos rizikos įvairiose srityse, tuo pagrindu rengtos audito programos ir planuota, kad kuo daugiau įrodymų būtų gauta atliekant savarankiškas audito procedūras.
Siekta pagrindinio tikslo – kad audituotų subjektų metinių ataskaitų rinkiniuose pateikti duomenys būtų teisingi, o lėšos ir turtas būtų valdomi ir naudojami nepažeidžiant teisės aktų reikalavimų. Siekta įsitikinti, ar numatytos kontrolės priemonės laiku užtikrina klaidų nustatymą ir ištaisymą, vertinta įstaigų vidaus kontrolės aplinka. 
Visų auditų metu nuolat buvo bendradarbiaujama su audituojamų subjektų vadovais, vyr. buhalteriais ir kitais darbuotojais. Užbaigus kiekvieną audito etapą, įstaigų vadovai ir kiti atsakingi darbuotojai buvo informuojami žodžiu ir / ar raštu apie nustatytas klaidas ir neatitiktis bei teikiamos rekomendacijos jiems ištaisyti. 
Vienas pagrindinių Kontrolės ir audito tarnybos veiklos garantų yra viešumo principas. Todėl visos atliktų auditų ataskaitos ir išvados buvo teikiamos, kaip to reikalauja Vietos savivaldos įstatymo 27 straipsnio nuostatos, ne tik audituotų subjektų vadovams, bet ir Savivaldybės merui, Savivaldybės administracijos direktoriui, Savivaldybės tarybos Kontrolės komitetui, taip pat skelbiamos Savivaldybės interneto svetainėje adresu www.birzai.lt. Nustatyta, kad auditų rezultatų viešinimas skatina biudžeto lėšų naudojimo kontrolę, drausmina biudžeto lėšų naudotojus, sukuria palankias sąlygas rekomendacijoms įgyvendinti.
Kontrolės ir audito tarnybos veiklos mastas kasmet nustatomas Savivaldybės kontrolieriaus patvirtintame, su Savivaldybės tarybos Kontrolės komitetu suderintame veiklos plane. Su Kontrolės ir audito tarnybos 2021 metų veiklos planu galima susipažinti interneto svetainėje https://www.birzai.lt/index.php?1636159469.
Siekdami efektyviai atlikti savo funkcijas ir gauti pakankamai informacijos audito išvadoms pagrįsti, auditus planuojame remdamiesi audito strateginio planavimo metodika, sukaupta patirtimi, audituojamų subjektų veiklos rizikos vertinimu. Kaip ir kiekvienais metais, 2021 metais  parengėme  audito strategiją, kurioje suplanavome audito sritis,  apimtis ir audituojamus subjektus. Rengiant audito strategiją stengėmės apimti reikšmingas ir rizikingas viešojo sektoriaus finansines ir veiklos sritis, išanalizavome jose esančias problemas. Kiekvieną riziką atskirai vertinome pagal atitiktį prioritetams, masto, svarbos ir galimybės audituoti kriterijus. Atlikdami finansinius (teisėtumo) auditus, kompleksiškai vertinome, ar audituojamas subjektas savo veiklą vykdo vadovaudamasis taupumo, efektyvumo ir rezultatyvumo principais, ar tinkamai atlieka jam patikėtas užduotis, ar ekonomiškai naudoja skirtus finansinius išteklius. 
Visi suplanuoti 2021 metų darbai buvo atlikti. 
[bookmark: _Hlk32583673]
2021 METAIS ATLIKTI AUDITAI

Finansinio audito tikslas – įvertinti audituojamo subjekto vidaus kontrolę, įskaitant finansų valdymą, audituojamo subjekto turto valdymo, naudojimo, disponavimo juo teisėtumą ir pareikšti nepriklausomą nuomonę dėl finansinių ir kitų ataskaitų tikrumo ir teisingumo. 
Veiklos audito tikslas − įvertinti audituojamo subjekto materialinių, finansinių ir darbo išteklių naudojimą ekonomiškumo, efektyvumo ir rezultatyvumo požiūriu bei atskleisti veiklos tobulinimo galimybes. Veiklos auditas parodo, kokie trūkumai ir apribojimai būdingi konkrečiai įstaigai ar įmonei ir jos sistemos procesams, taip leisdamas nustatyti sėkmingo augimo ir plėtros kryptis.
Audito atlikimo teisiniai pagrindai įtvirtinti Tarptautiniuose audito standartuose.
Visais atvejais atlikus auditą, audituojamiems subjektams buvo pareiškiamos pastabos ir teikiamos rekomendacijos dėl teisės aktų pažeidimų, klaidų ir neatitikčių. 
2021 metais pateikėme 101 pastebėjimų ir rekomendacijų (Ataskaitos 2 lentelė).

2 lentelė. Biržų rajono savivaldybės kontrolės ir audito tarnybos 2021 metais baigtų auditų sąrašas
	Eil. Nr.
	Audito pavadinimas
	Audito ataskaitos data
	Audito rūšis
	Pateikta rekomendacijų

	1.
	UAB „Biržų vandenys“ veiklos auditas
	2021-03-18
	Veiklos
	17,                   7 Savivaldybės administracijai 

	2.
	Biržų kultūros centro  finansinio (teisėtumo) auditas
	2021-05-20
	Finansinis ir teisėtumo
	19,                    1 Savivaldybės administracijai

	3. 
	Biržų „Saulės“ gimnazijos  finansinio (teisėtumo) auditas
	2021-05-21
	Finansinis ir teisėtumo
	13

	4.
	Biržų rajono savivaldybės 2020 metų konsoliduotųjų finansinių ataskaitų rinkinio, savivaldybės biudžeto vykdymo ataskaitų rinkinio ir turto naudojimo auditas
	2021-07-14
	Finansinis ir teisėtumo
	19 biudžetinėms įstaigoms, 14 Savivaldybės administracijai

	5.
	IT, IS ir registrų valdymo organizavimo Biržų rajono savivaldybėje veiklos auditas
	2021-12-31
	Veiklos
	4 biudžetinėms įstaigoms, 
7 Savivaldybės administracijai

	Iš viso
	101




[bookmark: _Hlk3882820]AUDITŲ REZULTATAI, JŲ POVEIKIS IR POAUDITINĖ VEIKLA 

	Audito rekomendacijos – tai viena svarbiausių audito poveikio priemonių, o jų įgyvendinimo rezultatai – audito poveikio įvertinimo būdas. Kiekvieną kartą teikiant rekomendacijas, jos derinamos su audituojamu subjektu, prašant  įvardyti numatomas  įgyvendinimo priemones bei terminus. Pasibaigus nustatytam terminui patikriname, kaip rekomendacijos buvo įgyvendintos. Stebėjimas po audito – audito proceso etapas, kurio metu atliekame audito ataskaitose pateiktų rekomendacijų įgyvendinimo vertinimą. Nuolatos stebime ir fiksuojame rekomendacijų įgyvendinimo būklę, priemones, rezultatus ir poveikį, analizuojame neįgyvendinimo priežastis ir nuolat primename apie dar nenuveiktus darbus. Poauditinė veikla – daug darbo laiko reikalaujanti ir kartais keletą metų trunkanti veikla. Rekomendacijų įgyvendinimas parodo audituojamo subjekto ir srities, kurioje jis veikia, siekį efektyvinti, tobulinti veiklą.
Informaciją apie rekomendacijų stebėseną pateikiame Ataskaitos 2 priede. 
[bookmark: _Hlk3882662]Per 2021 m. Savivaldybės administracijai pateikta 29 rekomendacijos. Informaciją apie jų įgyvendinimą pateikiame 1 paveiksle.

1 pav.  2021 m. pateiktų Savivaldybės administracijai rekomendacijų įgyvendinimas

Per 2021 m. audituotoms įstaigoms (be Savivaldybės administracijos) pateikta 72 rekomendacijos. Informaciją apie jų įgyvendinimą pateikiame 2 paveiksle.

2 pav.  2021 m. biudžetinėms įstaigoms pateiktų rekomendacijų įgyvendinimas


IŠVADOS, PATEIKTOS SAVIVALDYBĖS TARYBAI

Vietos savivaldos įstatymas numato savivaldybės kontrolieriaus pareigą rengti ir teikti Savivaldybės tarybai jos sprendimams priimti reikalingas išvadas. Kontrolės ir audito tarnybos išvadose Savivaldybės tarybai pateikiama informacija reikalinga minėtoms ataskaitoms tvirtinti, atkreipiamas dėmesys į neatitiktis ir problemas finansų ir turto valdymo, naudojimo ir disponavimo jais srityse ir siūlymai dėl biudžeto planavimo, vykdymo proceso ir turto valdymo, naudojimo ir disponavimo juo tobulinimo.
	Užbaigę 2020 metų Savivaldybės konsoliduotųjų biudžeto vykdymo ir finansinių ataskaitų rinkinių, Savivaldybės biudžeto vykdymo ir turto naudojimo auditus, pateikėme išvadas Savivaldybės tarybai ir pareiškėme:
              sąlyginę[footnoteRef:1] nuomonę dėl konsoliduotųjų finansinių ataskaitų rinkinio, [1:  Sąlyginė nuomonė – kai auditorius nustato klaidas ir teisės aktų pažeidimus ir (ar) be tam tikrų pastabų negali pareikšti besąlyginės nuomonės.] 

besąlyginę[footnoteRef:2] nuomonę dėl biudžeto vykdymo ataskaitų rinkinio, [2:  Besąlyginė nuomonė – kai auditorius neturi reikšmingų pastabų dėl finansinių ir (ar) kitų ataskaitų, apskaitos sistemos ir teisės aktų pažeidimų, kurie keistų auditoriaus nuomonę.] 

sąlyginę nuomonę dėl savivaldybės lėšų ir turto valdymo, naudojimo ir disponavimo jais teisėtumo. 
Biržų kultūros centro  finansinio (teisėtumo) audito išvadoje pateikėme:
besąlyginę  nuomonę dėl finansinių ataskaitų rinkinio,
besąlyginę  nuomonę dėl biudžeto vykdymo ataskaitų rinkinio,
sąlyginę nuomonę dėl savivaldybės lėšų ir turto valdymo, naudojimo ir disponavimo jais teisėtumo.
Biržų „Saulės“ gimnazijos  finansinio (teisėtumo) audito išvadoje pateikėme:
sąlyginę  nuomonę dėl finansinių ataskaitų rinkinio,
besąlyginę  nuomonę dėl biudžeto vykdymo ataskaitų rinkinio,
sąlyginę nuomonę dėl savivaldybės lėšų ir turto valdymo, naudojimo ir disponavimo jais teisėtumo.
2021 m. lapkričio 18 d. pateikėme išvadą Biržų rajono savivaldybės tarybai ir Savivaldybės administracijai dėl Biržų rajono savivaldybės galimybės imti ilgalaikę paskolą investicijų projektams finansuoti.
2021 m. lapkričio 22 d. pateikėme išvadą dėl Biržų rajono savivaldybės galimybės suteikti 523 tūkst. Eur garantiją dėl UAB Biržų autobusų parko prisiimamo įsipareigojimo pagal paskolos sutartį. 

	VEIKLOS PRIORITETINĖS KRYPTYS



	Kontrolės ir audito veiklos planas sudaromas taip, kad būtų įgyvendintos visos įstatymų, kitų teisės aktų  pavestos funkcijos ir apimtos reikšmingos bei  rizikingos veiklos sritys. 
Mūsų veiklos esmė – stebėti viešojo sektoriaus rizikas, sistemiškai vertinti veiklos problematiką ir siūlyti veiklą tobulinančias ir efektyvinančias priemones.
Prioritetus atsirenkame neatsitiktinai. Nuolatinė rekomendacijų įgyvendinimo stebėsena leidžia pastebėti ir didžiausias rizikas. Rekomendacijos, kurios dėl vienokių ar kitokių subjektyvių priežasčių nebuvo įgyvendintos, tampa rizikinga sritimi.
 	Dažnai mums veiklos prioritetus padiktuoja išorės veiksniai, tokie kaip informacija žiniasklaidoje, reikšmingi teisės aktų pasikeitimai, buhalterinės apskaitos naujovės. 
	Panaudodami nuolatinės viešojo sektoriaus rizikų stebėsenos duomenis, įvertinę ankstesnių metų auditų rezultatus ir išorės veiksnius, pasirinkome prioritetines sritis, kurioms skirsime ypač daug dėmesio atlikdami auditus ir kontrolės funkcijas. Prioritetinėmis sritimis 2021 m. rinkomės: 
· Vidaus kontrolės sistemos vertinimą;
· Darbo užmokesčio sritį;
· Ilgalaikio nekilnojamojo turto valdymo sritį;
· Ilgalaikių ir trumpalaikių įsipareigojimų sritį;
· Pagrindinės veiklos sąnaudų sritį.
Toliau rūpinsimės atliekamo audito kokybe, kelsime kvalifikaciją, tobulinsime  audito atlikimo metodus. Sieksime būti ne tik vertintojais, bet ir patarėjais, pagalbininkais audituojamiems subjektams, bendradarbiausime su Savivaldybės tarybos Kontrolės komitetu, stiprinsime komunikavimą su audituojamais subjektais ir Savivaldybės administracija, prevencinį audito poveikį ir rekomendacijų stebėseną.
Dėkojame visų audituotų subjektų vadovams ir darbuotojams už supratimą ir pastangas siekiant bendro tikslo.




Savivaldybės kontrolierė 							         Žaneta Eriksonienė

















          1 priedas

KONTROLĖS IR AUDITO TARNYBOS VALSTYBĖS TARNAUTOJŲ IŠKLAUSYTŲ SEMINARŲ  2021 METAIS SĄRAŠAS

Biržų rajono savivaldybės Kontrolės ir audito tarnybos valstybės tarnautojai 2021 metais mokėsi ir kėlė kvalifikaciją įvairiuose seminaruose ir kvalifikacijos kėlimo kursuose. Didžioji dalis mokymų buvo organizuoti Savivaldybių kontrolierių asociacijos iniciatyva bei Savivaldybės kontrolės ir audito tarnybos iniciatyva.
Savivaldybės Kontrolės ir audito tarnybos darbuotojai 2021 metais dalyvavo šiuose seminaruose bei kvalifikacijos kėlimo kursuose:
	Kvalifika-cijos kėlimo data

	Įstaigos pavadinimas, kurioje kelta kvalifikacija
	Trumpas kvalifikacijos kėlimo aprašymas
	Valandų  skaičius
	Dalyvių skaičius
	Kaina

	2021-09-16
	VšĮ Lietuvos savivaldybių asociacijos mokymo ir konsultavimo centras
	Seminaras ,,Veiklos auditas: teorija, praktika, naujovės“.
	8
	2
	220,0

	2021-10-07 2021-10-08
	VšĮ Lietuvos savivaldybių asociacijos mokymo ir konsultavimo centras
	Seminaras-konferencija Lietuvos savivaldybių kontrolės ir audito tarnybų darbuotojams: 1. Gerosios praktikos sklaida; 2. Kūrybinis problemų sprendimas praktinėse situacijose; 3. Strateginis planavimas: nuo misijos iki tikslų pasiekimo“.
	9
	2
	460,0

	2021-10-19 
	VšĮ Lietuvos savivaldybių asociacijos mokymo ir konsultavimo centras
	Seminaras ,,Viešųjų ir privačių interesų derinimo valstybinėje tarnyboje aktualijos“. ,,Organizacinė kultūra Viešojo sektoriaus įstaigoje“. 
	8
	1
	36,06

	2021-10-27
	Viešųjų pirkimų tarnyba
	Mokymai savivaldybių kontrolės ir audito tarnybų specialistams: ,,Mažos vertės pirkimų vykdymas, perkančiųjų organizacijų mažos vertės pirkimų organizavimo tvarkos nustatymas vidaus dokumentuose“; ,,Viešųjų pirkimų sutarčių keitimas, vykdymas, nutraukimas, esminiai sutarčių pažeidimai, rizikų valdymas vykdant sutartis“.
	2,45
	2
	nemokami

	2021-11-24 
	VšĮ Centrinė projektų valdymo agentūra
	VPSP (koncesijų) projektų rengimo ir vertinimo problematika
	3
	2
	nemokami

	2021-12-02
2021-12-03
	VšĮ Lietuvos savivaldybių asociacijos mokymo ir konsultavimo centras
	Seminaras-konferencija Lietuvos savivaldybių kontrolės ir audito tarnybų darbuotojams: 1. Procesų optimizavimo galimybės savivaldoje; 2. Veiklos audito įrodymų sisteminimas; 3. Savivaldybių prisiimamų ilgalaikių įsipareigojimų ir su jais susijusių rizikų finansinių pasekmių apžvalga; 4. Savivaldybės infrastruktūros poreikio vertinimo pristatymas ir kt.
	10
	1
	145,0

	Viso:
	
	
	63,5
	
	861,06 Eur





____________________







































2 priedas
AUDITUOTIEMS SUBJEKTAMS PATEIKTŲ  PASTEBĖJIMŲ IR  REKOMENDACIJŲ ĮGYVENDINIMO STEBĖSENA 2022 M. VASARIO 1 D. DUOMENIMIS
	Eil.
Nr.

	Audituoto subjekto pavadinimas/
Pastebėjimai ir rekomendacijos

	Informacija apie rekomendacijų įgyvendinimą


	1.
	Biržų rajono savivaldybės 
2015  metų Biudžeto vykdymo ir turto naudojimo bei konsoliduotųjų finansinių ataskaitų rinkinių auditas

	1.1.
	Parkų ir skverų želdinių apskaitą tvarkyti teisės aktų nustatyta tvarka.
	Terminas nepasibaigęs, įgyvendinama

	1.2.
	Sutvarkyti kelių ir gatvių apskaitą teisės aktų nustatyta tvarka.	
	Terminas nepasibaigęs, įgyvendinama

	1.3.
	Parengti Vabalninko miesto gatvių sąrašą. Spręsti klausimą dėl kelių teisinės registracijos.
	Iš dalies įgyvendinta.
(2021-12-27 Tarybos sprendimas Nr. T-310.
(patvirtintas Vabalninko miesto vietinės reikšmės viešųjų kelių (gatvių) sąrašas.)
Terminas nepasibaigęs,
toliau įgyvendinama

	2.
	Biržų rajono savivaldybės 
2017  metų konsoliduotųjų finansinių ataskaitų rinkinio Savivaldybės biudžeto vykdymo ataskaitų rinkinio ir turto naudojimo auditas

	2.1.
	Užtikrinti kad būtų teisingai priskaityti ir užregistruoti buhalterinėje apskaitoje gyvenamieji būstai, kad visų renovuotų būstų informacija būtų pilnai pateikta ir apskaitoma  buhalterinės apskaitos registruose.
	Įgyvendinama


	2.2.
	Organizuoti ir užtikrinti, kaip tai numato Viešojo sektoriaus subjektų buhalterinės apskaitos organizavimo taisyklės, kad paskirti atsakingi asmenys, laiku teiktų teisingą Taisyklėse nurodytą ar kitą informaciją, kuri reikalinga duomenų suvedimui į buhalterinės apskaitos registrus dėl Savivaldybės nuosavybės teise priklausančių gyvenamųjų patalpų atnaujinimo. Buhalterinėje apskaitoje užregistruoti ūkines operacijas dėl Savivaldybės būstų esminio pagerinimo darbų
	Įgyvendinama

	3.
	Biržų rajono savivaldybės 
2018 metų konsoliduotųjų finansinių ataskaitų rinkinio Savivaldybės biudžeto vykdymo ataskaitų rinkinio ir turto naudojimo auditas

	3.1.
	Užtikrinti, kad į Savivaldybės buhalterinę apskaitą būtų įtraukti Biržų rajono savivaldybės tarybos sprendimu patvirtinti parkai ir skverai.
	Terminas nepasibaigęs, įgyvendinama


	4.
	Biržų rajono savivaldybės 
2020 metų konsoliduotųjų finansinių ataskaitų rinkinio Savivaldybės biudžeto vykdymo ataskaitų rinkinio ir turto naudojimo auditas

	4.1.
	Kontroliuoti, kad asignavimų valdytojų metų pradžios įsiskolinimai (mokėtinos sumos) neviršytų metų pabaigos įsiskolinimų.
	Neįgyvendinta
(2021 metų pabaigos įsiskolinimai viršija 2021 metų pradžios įsiskolinimus)

	4.2.
	Tinkamai reglamentuoti ir kontroliuoti, kad vietinė rinkliava už leidimą įrengti kilnojamuosius įrenginius Savivaldybės teritorijoje būtų vykdoma.
	Įgyvendinama
(Terminas pratęstas iki
 2022-06-30)


	4.3.
	Patikslinti Biržų rajono savivaldybės administracijos direktoriaus įsakymu patvirtintą Savivaldybės teikiamų administracinių paslaugų sąrašą.
	Įgyvendinama
(Terminas pratęstas iki
 2022-12-31)

	5.
	Biržų rajono savivaldybės 
Nekilnojamojo turto veiklos auditas

	5.1.
	Biržų rajono savivaldybės administracijai apsvarstyti dokumento apie NT valdymo Savivaldybės teritorijoje kryptis poreikį; numačius, kad toks poreikis būtinas, pasitvirtinti NT valdymo Savivaldybės teritorijoje kryptis.
	Įgyvendinama
(Terminas pratęstas iki
 2022-08-01)


	5.2.
	Užtikrinti, kad priėmus sprendimą NT nurašyti ir likviduoti, šie sprendimai būtų įgyvendinti. Nurašant likvidavus / išardžius turtą, NT išregistruoti  iš Nekilnojamojo turto registro.
	Įgyvendinama
(Terminas pratęstas iki
 2022-12-31)


	5.3.
	Spręsti valstybinės žemės po Savivaldybės NT objektais suformavimo ir įteisinimo klausimą, inicijuoti valstybinės žemės sklypų, kurių reikia SNT (pastatams, pastatų dalims) eksploatuoti, suformavimą ir ribų apibrėžimą.
	Terminas nepasibaigęs, įgyvendinama


	5.4.
	Kai žemės sklypai suformuoti ir apibrėžtos jų ribos, pastatus valdančios įstaigos turi teikti prašymus NŽT perduoti neatlygintinai naudotis valstybinės žemės sklypus, kurių reikia pastatams eksploatuoti.
	Terminas nepasibaigęs, įgyvendinama


	5.5.
	Užtikrinti NT nuomos sutarčių vykdymo kontrolę.
	Įgyvendinama
(Terminas pratęstas iki
 2022-09-01)

	5.6.
	Teisės aktų nustatyta tvarka įregistruoti Savivaldybės būsto nuomos sutartis Nekilnojamojo turto registre.
	Įgyvendinama
(Terminas pratęstas iki
 2022-12-31)

	5.7.
	Paskirti asmenis už panaudos sutarčių vykdymo kontrolę, užtikrinant, kad panaudos gavėjai apdraustų SNT, kad panaudos sutartys bei jų pakeitimai būtų įregistruoti Nekilnojamojo turto registre ir kt.
	Įgyvendinama
(Terminas pratęstas iki
2022-09-01)

	5.8.
	Ataskaitą teikti tvirtinti Tarybai bei būtų tikslinga ją skelbti Savivaldybės interneto svetainėje.
	Įgyvendinama
(Terminas pratęstas iki
2022-09-01)

	5.9.
	Spręsti klausimą dėl Savivaldybės nuosavybės teisės įregistravimo Nekilnojamojo turto registre.
	Terminas nepasibaigęs, įgyvendinama

	5.10.
	Perduoti UAB ,,Biržų vandenys“ valdyti NT teisės aktų nustatyta tvarka.
	Įgyvendinama
(Terminas pratęstas iki
 2022-12-31)

	6.
	Rekomendacija pateikta Savivaldybės administracijai dėl 
 Biržų krašto muziejaus „Sėla“ veiklos audito

	6.1.
	Spręsti klausimą dėl patalpų perdavimo Biržų rajono savivaldybės Jurgio Bielinio viešajai bibliotekai valdyti patikėjimo teise.
	Įgyvendinama
(Terminas pratęstas iki
 2023-12-31)

	7.
	Rekomendacijos pateiktos Savivaldybės administracijai dėl 
UAB Biržų autobusų parko veiklos audito

	7.1.
	Nustatyti kontroliuojamų įmonių vadovų (įmonės vadovo ir jo pavaduotojų) darbo užmokesčio nustatymo tvarką. Vadovaujantis teisės aktais nustatyti Bendrovės vadovui jo atlyginimą, susidedantį iš atitinkamai nustatytų pastoviosios dalies (koeficientais) ir kintamosios dalies (priklausančios nuo įmonės veiklos rezultatų), nustatyti užduotis, užtikrinti, kad būtų nustatomos vadovo kadencijos, vadovaujantis Akcinių bendrovių įstatymo 37¹ str. pakeitimais.
	Įgyvendinama
(Terminas pratęstas iki
 2022-12-31)

	7.2.
	Atnaujinti sutartį dėl keleivių vežiojimo kelių transporto reguliaraus susisiekimo maršrutais, sudaryti sutartis dėl mokinių pavėžėjimo ir nuostolingų maršrutų kompensavimo, nustatant 1 km ridos savikainos dydį.
	Įgyvendinama
(Terminas pratęstas iki
 2022-02-28)

	7.3.
	Parengti ir patvirtinti kompensacijų išmokėjimo tvarką, kuri atitiktų galiojantį teisinį reglamentavimą.
	Įgyvendinama
(Terminas pratęstas iki
 2022-02-28)

	7.4.
	Nusistatyti tvarką, kuria vadovaujantis būtų priimami sprendimai dėl visuomenei būtinų maršrutų organizavimo tikslingumo, nustatyti visuomenei būtinų maršrutų organizavimo tikslingumo kriterijus.
	Įgyvendinama
(Terminas pratęstas iki
 2022-02-28)

	7.5.
	Įvertinant Bendrovės veiklos rezultatus, spęsti klausimą dėl Bendrovės autobusų parko  atnaujinimo bei dėl rentabilumo dydžio nustatymo.
	Įgyvendinama
(Terminas pratęstas iki
 2022-02-28)

	8.
	Rekomendacijos pateiktos Savivaldybės administracijai dėl 
UAB „Biržų vandenys“ veiklos audito

	8.1.
	Turtą, esantį Savivaldybės administracijos balanse, bet naudojamą Bendrovės veikloje,   perduoti Bendrovei valdyti, teisės aktų nustatyta tvarka.
	Įgyvendinama
(Terminas pratęstas iki
 2022-12-31)

	8.2.
	Spręsti klausimą dėl nuotekų tinklų laikino eksploatavimo sutarčių sudarymo, privačių namų,  kurių gyventojai gauna mažas pajamas, prijungimo prie centralizuotos nuotekų surinkimo infrastruktūros, arba turto nuosavybės perdavimo.
	Įgyvendinama
(Terminas pratęstas iki
 2022-10-01)

	8.3.
	Spręsti klausimą dėl vandens tiekimo ir nuotekų tvarkymo infrastruktūros perėmimo iš asmenų, neturinčių veiklos vykdymo licencijų.
	Terminas nepasibaigęs, įgyvendinama


	9.
	Rekomendacijos pateiktos Savivaldybės administracijai dėl 
 Biržų kultūros centro  finansinio (teisėtumo) audito

	9.1
	Spręsti klausimą dėl Savivaldybės aplinkos ir vidaus patalpų plotų normatyvų nustatymo.
	Įgyvendinama
(Terminas pratęstas iki
 2022-08-31)

	10.
	Biržų lopšelio-darželio „Drugelis“ finansinio (teisėtumo) auditas

	10.1.
	Sutvarkyti kiemo statinių – pavėsinių 2I1g, 3I1g, 4I1g, 5I1g, 6I1g, 7I1g, 8I1g apskaitą bei teisinę registraciją.
	Įgyvendinama
(terminas pratęstas iki
 2022-04-01)

	11.
	Biržų krašto muziejui „Sėla“ dėl 2020 m. KFAR

	11.1
	Nekilnojamųjų kultūros vertybių tikrąją vertę tikslinti vadovaujantis 12-ojo VSAFAS nuostatomis.
	Terminas nepasibaigęs, įgyvendinama


	12.
	UAB „Biržų vandenys“ veiklos auditas

	12.1.
	Nustatytais terminais įgyvendinti Miesto nuotekų valymo direktyvos reikalavimus. Užtikrinti, kad būtų įgyvendinta geriamojo vandens ir nuotekų tinklų inventorizacija.
	Terminas nepasibaigęs, įgyvendinama


	12.2.
	Veiklos planus rengti pagal Savivaldybės kontroliuojamų uždarųjų akcinių bendrovių pasiektų veiklos tikslų vertinimo tvarkos aprašo keliamus reikalavimus.
	Įgyvendinama
(terminas pratęstas iki
 2022-02-10)

	12.3.
	Bendrovės turto ir įsipareigojimų inventorizaciją atlikti vadovaujantis teisės aktų nuostatomis.
	Įgyvendinama
(terminas pratęstas iki
 2022-02-10)

	12.4.
	Nekilnojamojo turto registre teisiškai įregistruoti kaip nuosavybės teise, visą Bendrovės valdomą turtą.
	Terminas nepasibaigęs, įgyvendinama


	12.5.
	Siekiant, kad Savivaldybės taryba laiku patvirtintų bazines kainas ir perskaičiuotas bazines kainas, užtikrinti, kad projektai Valstybinei energetikos reguliavimo tarnybai dėl bazinių kainų ir perskaičiuotų bazinių  kainų suderinimo būtų pateikti teisės aktų nustatytais terminais.
	Terminas nepasibaigęs, įgyvendinama


	12.6.
	Užtikrinti kad Bendrovėje būtų tinkamai vykdoma atsiskaitomųjų prietaisų parodymų patikrinimo kontrolė, atsakingai pildomi kontrolės dokumentai.
	Įgyvendinama
(terminas pratęstas iki
 2022-02-10)

	12.7.
	Patikslinti Bendrovės darbo apmokėjimo sistemą (7.1 poskyris). Bendrovėje taikyti suminę darbo laiko apskaitą atitinkančią Darbo kodekse nustatytus reikalavimus, teisingai skaičiuoti ir apmokėti už viršvalandinį darbą.
	Įgyvendinama
(terminas pratęstas iki
 2022-02-10)

	12.8.
	Patikslinti Bendrovės Mažos vertė pirkimų tvarkos aprašą, viešųjų pirkimų procedūras vykdyti teisės aktų nustatyta tvarka.
	Įgyvendinama
(terminas pratęstas iki
 2022-02-10)

	12.9.
	Teikti Valstybinei energetikos reguliavimo tarnybai suderinti paviršinių nuotekų tvarkymo paslaugos kainą, bei teikti Savivaldybės administracijai dėl Tarybos sprendimo projekto parengimo paviršinių nuotekų tvarkymo paslaugos kainai patvirtinti.
	Įgyvendinama
(terminas pratęstas iki
 2022-02-10)

	12.10
	Spręsti klausimą dėl nuotekų dumblo komposto realizavimo
	Terminas nepasibaigęs, įgyvendinama

	13.
	Biržų kultūros centro  finansinio (teisėtumo) auditas

	13.1.
	Užtikrinti, kad būtų įgyvendinami Tarybos sprendimai, kuriais Savivaldybės biudžeto asignavimų valdytojai įpareigojami užtikrinti, kad metų pradžios įsiskolinimas (mokėtinos sumos) neturi viršyti metų pabaigos įsiskolinimo.
	Neįgyvendinta
(2021 metų pabaigos įsiskolinimai viršija 2021 metų pradžios įsiskolinimus)

	13.2.
	Siekiant užtikrinti programų vykdymo ir paskirtų asignavimų naudojimo teisėtumą, ekonomiškumą, efektyvumą ir rezultatyvumą. Spręsti klausimą dėl pareigybių ir etatų perskirstymo bei sargų reikalingumo.
	Terminas nepasibaigęs, įgyvendinama

	13.3.
	Sutvarkyti Nekilnojamojo turto registre patikėjimo daiktinės teisės.
	Terminas nepasibaigęs, įgyvendinama

	13.4.
	Sutvarkyti Nekilnojamojo turto registre panaudos sutartimis valdomą arba gautą nekilnojamojo turto daiktines teises, bei įtraukti visą šiomis teisėmis valdomą turtą į buhalterinę apskaitą. Patikslinti Ilgalaikio materialiojo turto apskaitos tvarkos aprašą, kuriame būtų nustatyta, kad panaudai perduotas ilgalaikis turtas registruojamas nebalansinėse sąskaitose.
	Terminas nepasibaigęs, įgyvendinama

	13.5.
	Sudaryti valstybinės žemės panaudos sutartis neatlygintinai naudoti valstybinės žemės sklypus, kurių reikia patikėjimo teise, panaudos ar nuomos pagrindais gauto nekilnojamo turto eksploatacijai.
	Terminas nepasibaigęs, įgyvendinama

	13.6.
	Kultūros centro veiklos planus rengti pagal Savivaldybės strateginiuose veiklos planuose nustatytais tikslus ir įgyvendinimo rodiklius, o ataskaitose teikti informaciją apie šių tikslų ir rodiklių rezultatus.
	Terminas nepasibaigęs, įgyvendinama

	13.7.
	Peržiūrėti ir teikti Tarybai tvirtinti paslaugų kainas. Užtikrinti, kad teikiamų paslaugų  sutartyse būtų teikiama teisinga informacija
	Įgyvendinama
(terminas pratęstas iki
 2022-04-30)

	14.
	Biržų „Saulės“ gimnazijos  finansinio (teisėtumo) auditas

	14.1.
	Užtikrinti, kad buhalterinėje apskaitoje nepiniginio turto  duomenys atitiktų aiškinamojo rašto lentelės ,,Finansavimo sumos pagal šaltinį, tikslinę paskirtį ir jų pokyčius per ataskaitinį laikotarpį“ duomenims.
	Įgyvendinama
(terminas pratęstas iki
 2022-04-30)

	14.2.
	Sutvarkyti buhalterinėje apskaitoje ilgalaikio turto apskaitą, kuri atitiktų Nekilnojamojo turto registro duomenis. Užtikrinti, kad nurašant ir likviduojant perduotą patikėjimo teise valdyti, naudoti ir disponuoti juo turtą, būtų kreiptasi į Savivaldybės tarybą, kaip to reikalauja teisės aktai.
	Įgyvendinama
(terminas pratęstas iki
 2022-04-30)

	14.3.
	Užtikrinti kad buhalterinė apskaita būtų vedama Savivaldybės administracijos įsigytoje finansų valdymo ir apskaitos sistemoje.
	Įgyvendinama
(terminas pratęstas iki
 2022-04-30)

	14.4.
	Inventorizacinius aprašus sugrupuoti į buhalterines sąskaitas (balansines ir nebalansines), kaip numatyta inventorizacijos taisyklėse, spręsti klausimą  dėl kasos reikalingumo.
	Įgyvendinama
(terminas pratęstas iki
 2022-04-30)

	14.5.
	Spręsti klausimą dėl neteisingai apskaičiuoto ir išmokėto darbo užmokesčio. Registruoti atskirose balansinėse sąskaitose apskaičiuotų atostogų rezervo ir socialinio draudimo rezervo sąnaudas.
	Įgyvendinama
(terminas pratęstas iki
 2022-04-30)

	14.6.
	Skiriant ir apmokant darbuotojams priemokas ir premijas laikytis teisės aktų nustatytų reikalavimų.
	Įgyvendinama
(terminas pratęstas iki
 2022-04-30)

	14.7.
	Patikslinti tvarkų aprašus: Ilgalaikio materialiojo apskaitos tvarkos aprašą; tarnybinių komandiruočių ir jų išlaidų kompensavimo tvarkos aprašą; vidaus kontrolės įgyvendinimo tvarkos aprašą.
	Įgyvendinama
(terminas pratęstas iki
 2022-04-30)

	15.
	IT, IS ir registrų valdymo organizavimo
 Biržų rajono savivaldybėje veiklos auditas

	15.1.
	Rengiant savivaldybės planavimo dokumentus, nustatyti IT ir IS plėtros ir priežiūros priemones.
	Terminas nepasibaigęs, įgyvendinama

	15.2.
	Atlikti IS rizikos ir saugos atitikties vertinimą, parengti IS rizikos vertinimo ataskaitą, teisės aktų nustatyta tvarka.
	Terminas nepasibaigęs, įgyvendinama

	15.3.
	Suderinti Savivaldybės administracijos IS saugos dokumentus su Krašto apsaugos ministro įgaliota institucija.
	Terminas nepasibaigęs, įgyvendinama

	15.4.
	Inicijuoti pasibaigusių arba sudarytų neterminuotai Savivaldybės administracijos IS paslaugų tiekimo sutarčių procedūras.
	Terminas nepasibaigęs, įgyvendinama

	15.5.
	Pagal IS paslaugų teikimo sutartis teikiamas paslaugas patiriamas sąnaudas Savivaldybės administracijoje buhalterinėje apskaitoje registruojamos vadovaujantis 11-ojo VSAFAS nuostatomis.
	Terminas nepasibaigęs, įgyvendinama

	15.6.
	Spręsti klausimą dėl Kokybės vadybos sistemos taikymo Biržų rajono savivaldybės administracijoje tęstinumo.
	Terminas nepasibaigęs, įgyvendinama

	15.7.
	Spręsti klausimą dėl Savivaldybės faktiškai nebenaudojamų programinės įrangos ir licencijų nurašymo.
	Terminas nepasibaigęs, įgyvendinama

	16.
	Įstaigoms pateiktos) rekomendacijos (raštuose) dėl IT, IS ir registrų valdymo organizavimo
 Biržų rajono savivaldybėje veiklos audito

	16.1.
	Laikytis teisės aktų reikalavimų, įsigyjant Ilgalaikį nematerialųjį turtą ir buhalterinėje apskaitoje teisingai jį užregistruoti. 
(Biržų rajono savivaldybės priešgaisrinės apsaugos tarnybai, raštas 2021-12-20 Nr. K4-111)
	Terminas nepasibaigęs, įgyvendinama

	16.2.
	Priimti sprendimus, įgyvendinant  Lietuvos Respublikos Vyriausybės 2018 m. sausio 3 d. nutarimo Nr. 27 reikalavimus.
Biržų rajono savivaldybės priešgaisrinės apsaugos tarnybai, raštas 2021-12-20 Nr. K4-111)
	Terminas nepasibaigęs, įgyvendinama

	16.3.
	Laikytis teisės aktų reikalavimų apskaitant ilgalaikį nematerialųjį turtą buhalterinėje apskaitoje.
(Raštas biudžetinėms įstaigoms 2021-12-31 Nr. K4-115)
	Terminas nepasibaigęs, įgyvendinama



Pastaba. Kiekvienai audituotai įstaigai pateiktų pastebėjimų ir rekomendacijų įgyvendinimo stebėsena vykdoma atskirai.


______________________________




Įgyvendinta	Terminas nepasibaigęs, įgyvendinama	Neįgyvendinta	15	13	1	


Įgyvendinta	Terminas nepasibaigęs, įgyvendinama	Neįgyvendinta	44	27	1	

